A4-0256/95

Ψήφισμα σχετικά με το σχέδιο του Επιχειρησιακού Προϋπολογισμού ΕΚΑΧ για το 1996 (SEC(95)0834 - C4-0209/95)

To Ευρωπαϊκό Κοινοβούλιο,

- έχοντας υπόψη το σχέδιο της Επιτροπής για τον Επιχειρησιακό Προϋπολογισμό της ΕΚΑΧ για το 1996 (SEC(95)0834),

- έχοντας υπόψη το σχέδιο της Επιτροπής του Διορθωτικού Επιχειρησιακού Προϋπολογισμού της ΕΚΑΧ για το 1995 (SEC(95)0761),

- έχοντας υπόψη το ψήφισμά του της 12ης Οκτωβρίου 1995 σχετικά με το σχέδιο του Διορθωτικού Επιχειρησιακού Προϋπολογισμού της ΕΚΑΧ για το 1995 ((ΣΠ αυτής της ημερομηνίας, Μέρος ΙΙ, σημείο 9)),

- έχοντας υπόψη το μνημόνιο της συμβουλευτικής επιτροπής της ΕΚΑΧ της 28ης Ιουνίου 1995 σχετικά με τις διάφορες πλευρές που αφορούν τη λήξη της Συνθήκης ΕΚΑΧ το έτος 2002(ΕΚΑΧ 5262/4/95),

- έχοντας υπόψη την έκθεση της Επιτροπής Προϋπολογισμών και τη γνωμοδότηση της Επιτροπής Οικονομικής, Νομισματικής και Βιομηχανικής Πολιτικής (A4- 0256/95),

Α. λαμβάνοντας υπόψη ότι το σχέδιο του Επιχειρησιακού Προϋπολογισμού της ΕΚΑΧ για το 1996 θα υποβληθεί απο την Επιτροπή σύμφωνα με το αίτημα του Κοινοβουλίου σε χρονικό σημείο που καθιστά δυνατή την παράλληλη εξέταση του γενικού προϋπολογισμού σε πρώτη ανάγνωση,

Β. λαμβάνοντας υπόψη ότι το εν λόγω σχέδιο Επιχειρησιακού Προϋπολογισμού για το 1996 υποβάλλεται εν όψει της προσεχούς λήξης της Συνθήκης ΕΚΑΧ το 2002,

Γ. λαμβάνοντας υπόψη ότι η λήξη της Συνθήκης ΕΚΑΧ δεν συνεπάγεται αυτομάτως το ότι παύει να υφίσταται ανάγκη για τις διάφορες δραστηριότητες της ΕΚΑΧ,

Δ. εν όψει της γενικά θετικής οικονομικής εξέλιξης το έτος 1995 και των αντίστοιχων προσδοκιών για το 1996 και των συγκριτικά ευνοϊκότερων επιδράσεων της εν λόγω οικονομικής εξέλιξης για την βιομηχανία σιδήρου και χάλυβα, και παρά την εντεινόμενη μείωση παραγωγής άνθρακα,

Ε. εκτιμώντας ότι η χαλυβουργία ως αποτέλεσμα της γενικής οικονομικής ανάκαμψης θα παρουσιάσει αύξηση της παραγωγής κατά 14 εκατ. τόννους το 1995 και κατά 2 εκατ. τόννους ακόμη, σύμφωνα με τις προβλέψεις, το 1996,

1. διαπιστώνει ότι οι δραστηριότητες της ΕΚΑΧ για το 1996 βρίσκονται σε μια εντελώς θετική κατάσταση μετά την θετική οικονομική εξέλιξη του 1995 και για το 1996 αναμένεται πραγματική αύξηση του ΑΕΠ κατά 3%[semigr ]

2. υπενθυμίζει ότι, κατά την άποψη της Επιτροπής, παρά τη γενική ανάκαμψη της οικονομίας το 1995 και 1996, εν τούτοις στον τομέα των λιθανθράκων αναμένεται μείωση της παραγωγής απο 130 εκατ. τον. σε 127 εκατ. τον. Διαπιστώνει πάντως ότι η εν λόγω μείωση της παραγωγής οφείλεται στο υψηλότερο κόστος παραγωγής, ενώ οι μη μεταβληθείσες ανάγκες σε λιθάνθρακες καλύπτονται από πρόσθετες εισαγωγές[semigr ]

3. τονίζει ότι η αναμενόμενη περαιτέρω μείωση της εγχώριας παραγωγής άνθρακα κατά τα προσεχή έτη καθιστά αναγκαία την περαιτέρω προσφυγή στο οπλοστάσιο της Συνθήκης ΕΚΑΧ, πιθανώς και μετά το έτος 2002[semigr ]

4. διαπιστώνει ότι στη βιομηχανία χάλυβα θα σημειωθεί αύξηση της παραγωγής κατά 14 εκατ. τον. το 1995 και ενδεχομένως περαιτέρω 2 εκατ. τον. το 1996 λόγω της γενικής οικονομικής ανάκαμψης[semigr ]

5. διαπιστώνει ότι η Επιτροπή προτείνει για το 1996 ένα Επιχειρησιακό Προϋπολογισμό της ΕΚΑΧ ύψους 241 εκατ. Ecu, επομένως κατώτερο κατά 27% σε σύγκριση με το 1995. Οι χαμηλότεροι πόροι δικαιολογούνται αφένός από τη μείωση κατά 0,02% του συντελεστή εισφοράς, ο οποίος παρά την επέκταση της παραγωγής χάλυβα πρόκειται να αποδώσει μονο 95 εκατ. Ecu και αφετέρου από το ότι το καθαρό υπόλοιπο δεν προβλέπεται πλέον 120 εκατ. ECU, αλλά μόνον 105 εκατ. Ecu, ενώ η ακύρωση δεσμεύσεων πιστώσεων που κατα πάσα πιθανότητα δεν πρόκειται να χρησιμοποιηθούν θα μειωθεί απο 60,3 εκατ. Ecu σε 39 εκατ. Ecu[semigr ]

6. διαπιστώνει ότι η Επιτροπή περικόπτει από την πλευρά των δαπανών τις ενισχύσεις αναπροσαρμογής του αρθρ. 56, απο 135 εκατ. Ecu σε 80 εκατ. Ecu, αυξάνει τις ενισχύσεις μετατροπής του αρ. 56 απο 35 εκατ. Ecu σε 50 εκατ. Ecu ενάντια προς την εξέλιξη του Γενικού Προϋπολογισμού και μειώνει περισσότερο απο 50% τα κοινωνικά μέτρα για την αναδιάρθρωση της βιομηχανίας του χάλυβα και του άνθρακα. Διαπιστώνει επίσης ότι παραμένουν στα 60 εκατ. Ecu οι ενισχύσεις για την έρευνα που είχαν καθοριστεί ήδη σε χαμηλά επίπεδα το 1995[semigr ]

7. αναθέτει στην Επιτροπή να υποβάλει, παράλληλα με το προσχέδιο του προϋπολογισμού για το 1997, πρόγραμμα για να αποκτήσει πραγματικό περιεχόμενο η κοινωνική έρευνα ΕΚΑΧ, στην οποία θα συμμετέχουν όλες οι εμπλεκόμενες υπηρεσίες της Επιτροπής[semigr ]

8. προτείνει επίσης να εξεταστεί μια γενική εισφορά επι όλων των προϊόντων, της ΕΚΑΧ στην Ένωση, προκειμένου να μην περιέλθει η ίδια παραγωγή σε δυσμενέστερη κατάσταση ανταγωνισμού έναντι των εισαγομένων προϊόντων λόγω της εισφοράς[semigr ]

9. προτείνει την τροποποίηση των δαπανών σύμφωνα με το συνημμένο πίνακα ώστε να περιοριστεί η μείωση των ενισχύσεων προσαρμογής, να παραμείνουν οι ενισχύσεις έρευνας σε λειτουργικό επίπεδο και να στραφούν τα κοινωνικά μέτρα περισσότερο προς την αναδιάρθρωση της βιομηχανίας του άνθρακα[semigr ]

10. συνιστά στην Επιτροπή να υποβάλει την παροχή ενισχύσεων μετατροπής για την εκ νέου απασχόληση εργαζομένων της ΕΚΑΧ σε αυστηρά κριτήρια, για να εξασφαλιστεί στο μέλλον η πραγματική και άμεση χρήση των πόρων αυτών υπέρ των σχετικών προσώπων[semigr ]

11. ζητεί από την Επιτροπή, πέραν της εξέτασης καθαρά δημοσιονομικών θεμάτων, να συγκεκριμενοποιήσει ήδη το οικονομικό έτος 1996 μέτρα για την συνέχιση των δραστηριοτήτων της Συνθήκης ΕΚΑΧ πέραν του έτους 2002 και ενδεχομένως να δρομολογήσει τα μέτρα αυτά[semigr ]

12. επαναλαμβάνει την έκκλησή του προς την Επιτροπή προκειμένου αυτή να ολοκληρώσει τους προσανατολισμούς εργασίας ενόψει του έτους 2002, διευκρινίζοντας καλύτερα τα εναπομείναντα οικονομικά διαθέσιμα κατά την εν λόγω ημερομηνία και αίροντας τις νομικές αβεβαιότητες ως προς τον τρόπο διάθεσης αυτών[semigr ]

13. αναθέτει στον Πρόεδρό του να διαβιβάσει το παρόν ψήφισμα καθώς και τις αποφάσεις του περι καθορισμού του συντελεστή εισφοράς και κατάρτισης του επιχειρησιακού προϋπολογισμού της ΕΚΑΧ για το 1996 στην Επιτροπή.

ΠΑΡΑΡΤΗΜΑΣΧΕΔΙΟ ΤΟΥ ΕΠΙΧΕΙΡΗΣΙΑΚΟΥ ΠΡΟΫΠΟΛΟΓΙΣΜΟΥ ΤΗΣ ΕΚΑΧ ΓΙΑ ΤΟ ΟΙΚΟΝΟΜΙΚΟ ΕΤΟΣ 1996

ΠΡΟΤΑΣΕΙΣ ΤΟΥ ΚΟΙΝΟΒΟΥΛΙΟΥ

εκατ. ECU

>TABLE>

(1) Ενισχύσεις για περιβαλλοντικά σχέδια: Κονδύλια: 3.1: Τα περιβαλλοντικά προγράμματα στον τομέα του χάλυβα εμπίπτουν στο πρόγραμμα πλαίσιο

Κονδύλια: 3.2: 12 εκατ. ECU